text: Endnu flere udlændinge skal giftes i Danmark
  16 august 2011 kl. 07.23
  Mange udenlandske par bliver gift i Danmark. Nu vil et firma sørge for, at der kommer endnu flere.
  Adskillige udenlandske par vælger at blive gift i Ribe eller Tønder.
  Nu vil et firma sørge for, at der kommer endnu flere - og at de får en god oplevelse.
  - Der er rigtig mange udenlandske par, der vælger at blive gift i Danmark på grund af den ubureaukratiske ægteskabslovgivning. Derfor vil jeg gerne medvirke til at sikre, at deres oplevelse bliver rigtig god, siger Rita Baagø Thomsen fra Wedding Denmark.
  Wedding Denmark arrangerer bryllupper i Ribe og Tønder.
  -Jeg har flere gange set udenlandske brudepar gå søgende rundt i Ribes gader. De ved ikke helt, hvad de skal, hvad mulighederne er, og hvad vi kan tilbyde i Ribe og Tønder, siger Rita Baagø Thomsen. Det vil hun hjælpe med.
  